ANEXA     LA H.C.L. nr...................................

ROMÂNIA

JUDEŢUL TIMIŞ                                                                                          DE ACORD

PRIMĂRIA TIMIŞOARA                                                                                PRIMAR,

DIRECŢIA DEZVOLTARE                                                      

  Nicolae Robu
NR. SC2014 -  
C A I E T  D E  S A R C I N I

privind concesionarea prin licitaţie publică deschisă, a unei suprafeţe de teren

  de 10.000 mp., în vederea realizării unei

unităţi industriale sau de servicii de logistică în Parcul Industrial Freidorf, Timişoara

1. OBIECTUL CONCESIUNII

1.1. Teren în suprafaţă de 10.000 mp, situat în Timisoara în Parcul Industrial Freidorf, respectiv parcela înscrisă în CF nr. 424349 Timişoara cu nr. top. 315/a-317/1; 1148/a/1/8/2; 311/b/42/10/2/1/1/1/1/1/a/2; 3/1/1/1/1/1/1/2 în suprafaţă de 5.000 mp şi 5.000 mp din parcela cu nr. cad. 430927/1 LOT 1, având o suprafaţă totală de 416853 mp, alipită de prima.

1.2. Terenul de mai sus,  proprietatea Municipiului Timişoara, în administrarea Consiliului Local al Municipiului Timişoara se concesionează în vederea realizării unei unităţi economice care va cuprinde hale în regim de înălţime parter, spaţii de parcare, alei carosabile şi pietonale, spaţii verzi de protecţie.
1.3. Terenul dispune de utilităţi edilitare aflate în apropiere: energie electrică, apă, canal, etc.

2. SCOPUL CONCESIUNII
Parcul Industrial Freidorf a fost iniţiat în vederea încurajarii dezvoltării economice locale a Municipiului Timişoara. 

3. OBIECTIVE
Prin concesionarea parcelelor de teren din Parcul Industrial Freidorf Timişoara se urmăreşte stimularea dezvoltării economice locale, prin creşterea volumului de investiţii străine, implementarea unor tehnologii şi a unor echipamente performante pentru reducerea pouării mediului înconjurător, precum şi prin creşterea numărului de locuri de muncă. Prin realizarea acestor obiective, Municipiul Timişoara va beneficia, pe lânga veniturile directe provenite din taxa de concesionare, de venituri indirecte reprezentative, provenite în principal din cotele defalcate din impozitul pe venit.
3. CONDIŢII DE EXPLOATARE A CONCESIUNII; REGIMUL BUNURILOR UTILIZATE DE CONCESIONAR
3.1. În temeiul contractului de concesiune încheiat în urma adjudecării bunului prin licitaţie publică, concesionarul dobândeşte dreptul de a exploata în mod direct pe riscul şi pe răspunderea sa, bunul care face obiectul contractului potrivit obiectivelor stabilite de către concedent.

3.2. Concesionarul este obligat să exploateze în mod direct terenul care face obiectul concesionării, nefiindu-i permisă subconcesionarea sau închirierea acestuia precum şi a activităţilor sau serviciilor care se vor desfăşura în unităţile economice realizate pe terenurile concesionate.
3.3. Pe toată durata prezentului contract terenul concesionat rămâne în proprietatea concedentului. 
3.4.  Dreptul de concesiune asupra terenului se transmite in caz de succesiune sau de înstrăinare prin vânzare a construcţiei pentru realizarea căreia a fost constituit acest drept de concesiune.

3.5. In cazul succesiunii sau înstrăinării prin vânzare a construcţiei concesionarul se obligă să notifice, in prealabil şi în scris, concedentul. Este interzisă subconcesionarea terenului ce face obiectul prezentului contract.

4. DURATA CONCESIUNII

4.1. Suprafaţa de teren de 10.000 mp, descrisă la puncul 1, se va concesiona prin licitaţie publică deschisă, pe o durată de 49 de ani, cu posibilitatea de prelungire conform legii.

5. CARACTERISTICIILE INVESTIŢIEI

5.1. Prin investiţiile care se vor realiza trebuie să se asigure atingerea obiectivelor descrise la punctul 3. Investiţiile vor cuprinde, dar fără a se limita, clădiri, reţele, căi de comunicaţie şi acces, parcări şi platforme, spaţii verzi de protecţie, precum şi echipamentele tehnice necesare în procesul de producţie. 
5.2. Investiţiile se vor realiza în conformitate cu prevederile certificatului de urbanism şi vor fi calculate pentru gradul 7,5 de seismicitate.

5.3. Viitoarele clădiri vor fi în regim de înălţime parter sau maxim P+3 etaje 
5.4. Investiţiile trebuie să asigure crearea a cel puţin 50 de noi locuri de muncă. În planul de afaceri concesionarul va preciza termenul în care se obligă să creeze aceste locuri de muncă, acesta constituind unul din criteriile de evaluare.
5.5. Funcţiunile propuse ale construcţiilor vor fi din categoria producţie, prestări servicii de logistică, birouri administrative, parcaje şi alte spaţii conexe cu funcţiunile principale. Nu se admit funcţiuni care contravin prevederilor cuprinse în Planul Urbanistic General al Municipiului Timişoara şi în Regulamentul Local de Urbanism aferent. Deasemenea nu se admit funcţiuni  poluante şi/sau care elimină noxe neplăcut mirositoare în atmosferă.
5.6. Procentul de ocupare a terenului cu clădiri se va stabili prin certificatul de urbanism, fără a depăşi minimul de 30%, respectiv maximul de 70%; din suprafaţa de teren concesionată. În planul de afaceri concesionarul va preciza termenul în care se obligă să atingă ocuparea minimă, acesta constituind unul din criteriile de evaluare.
5.7. Se vor asigura minim 20% spaţii verzi şi plantate, conform Regulamentului Local de Urbanism aferent Planului Urbanistic General.

5.8. Regimul de aliniere al viitoarelor clădiri va ţine cont de viitoarea dezvoltare a parcului industrial propus.

5.9. Termenul de execuţie al investiţiei va fi de 12 luni de la data obţinerii autorizaţiei de construire, dată la care obiectivul va fi pus în funcţiune.

5.10. Investitorul se obligă să obţină autorizaţia de construire în termen de cel mult 1 an de zile.

5.11. În situaţia în care investitorul nu va demara lucrările de construcţii într-o perioadă de maxim 2 ani, de la data semnării contractului de concesionare sau în cazul nerespectării vreuneia dintre condiţiile prevăzute  mai sus, concedentul îşi rezervă dreptul de a rezilia contractul de concesionare.

6. GARANŢIA  ŞI TAXA DE PARTICIPARE

6.1. Concesionarul are obligatia ca în termen de 90 de zile de la data semnării contractului de concesionare să depună cu titlu de garanţie o sumă fixă reprezentând o cotă parte din suma obligaţiei de plată către concedent, stabilită de acesta şi datorată pentru primul an de activitate. Dacă este necesar, din această sumă vor fi prelevate penalităţile şi sumele datorate concendentului de către concesionar, în baza contractului de concesiune.

7. ELEMENTE DE PREŢ

Preţul de pornire al licitaţiei, stabilit prin raportul de evaluare al terenului, este de 0,6687                                                                                                                                                                                                                        lei/mp/an.
8. DATA LICITAŢIEI

Licitaţia va avea loc în data de ....................., ora........., în Sala Festivă a Primăriei Municipiului Timişoara.

Termenul limită de depunere a ofertelor este data de ................, ora........, la camera nr.12, ghişeul nr.9 sau 10.
9. OBLIGAŢII PRIVIND PROTECŢIA MEDIULUI
Unităţile economice vor desfăşura activităţi asigurând protecţia mediului înconjurător, în conformitate cu legislaţia română privind protecţia mediului înconjurător în viguare. În cazul în care, pe parcursul perioadei de concesionare legislaţia română se modifică, concesionarul se obligă să ia măsurile ce se impun pentru conformare.

Producţia se va realiza după normele europene ISO 9001.
10. CLAUZE FINANCIARE ŞI DE ASIGURĂRI

10.1. Pentru folosirea terenului prin Contractul de concesionare se va stabili redevenţa pe care concesionarul se obligă să o achite pentru folosirea terenului concesionat.

10.2. Redevenţa este datorată de la data încheierii contractului şi se va plăti trimestrial, până cel târziu în datele 15.03; 15.06; 15.09; 15.12  ale anului.

11.DISPOZIŢII FINALE

11.1. Drepturile şi îndatoririle părţilor se stabilesc prin contractul de concesiune.
11.2. Pe toată durata concesiunii, concesionarul se obligă să desfăşoare activităţiile prevăzute în regim de continuitate.
11.3. După concesiune, realizarea investiţiilor se va face numai pe baza unor proiecte legal avizate şi aprobate şi a autorizaţiilor de construire emise de organele competente în conformitate cu prevederile Legii nr. 50/1991 privind autorizarea executării lucrărilor de construcţii, completată şi modificată prin Legea nr. 453/2001 şi prin Legea nr. 401 /2003.

11.4. Toate lucrările privind racordarea la reţelele tehnico-edilitare existente şi obţinerea acordului de la deţinătorii acestora privesc pe concesionar.

11.5. Adjudecătorul licitaţiei se obligă să execute drumul adiacent parcelei care se concesionează, pe 3 laturi (N, S, V), inclusiv extinderea utilităţilor necesare.

11.6. Adjudecătorul licitaţiei se obligă să execute devierea canalelor de desecare existente pe parcela care se concesionează, după caz.

11.7. Concesionarul are obligaţia să asigure exploatarea eficace în regim de continuitate permanentă a bunului ce face obiectul concesiunii.

11.8. Unificarea, dezmembrarea, scoaterea din circuitul agricol a parcelei de teren în suprafaţă de 10.000 mp şi devierea eventualelor reţele subterane de pe această suprafaţă, se vor face pe cheltuiala adjudecătorului licitaţiei.

11.9. Prezentul caiet de sarcini face parte integrantă din contractul de concesiune.

